A BMW Sauber F1.07 a BMW Sauber konstruktőr 2007-ben bemutatott autója a Formula–1-ben. A 2007-es mezőnyben indult csapatok közül 2007. január 16-án a BMW Sauber istálló is bemutatta az idei szezonra tervezett vadonatúj versenygépét. Versenyzői Nick Heidfeld és Robert Kubica, valamint tesztpilóta szerepet töltött be Timo Glock, Ho-Pin Tung és Sebastian Vettel, aki az amerikai nagydíjon versenyzőként is részt vett.